CELEX: 32006D0600
Language: lv
Date: 2006-09-04 00:00:00
Title: 2006/600/EK: Komisijas Lēmums ( 2006. gada 4. septembris ), ar ko atsevišķiem būvizstrādājumiem izveido ārējās ugunsizturības klases attiecībā uz daudzslāņu metāla apšuvuma sendvičtipa jumtu paneļiem (izziņots ar dokumenta numuru K(2006) 3883)   (Dokuments attiecas uz EEZ)

7.9.2006   
            
            
               LV
            
            
               Eiropas Savienības Oficiālais Vēstnesis
            
            
               L 244/24
            
         KOMISIJAS LĒMUMS
   (2006. gada 4. septembris),
   ar ko atsevišķiem būvizstrādājumiem izveido ārējās ugunsizturības klases attiecībā uz daudzslāņu metāla apšuvuma sendvičtipa jumtu paneļiem
   (izziņots ar dokumenta numuru K(2006) 3883)
   (Dokuments attiecas uz EEZ)
   (2006/600/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem (1) un jo īpaši tās 20. panta 2. punktu,
   tā kā:
   
               (1)
            
            
               Direktīvā 89/106/EEK paredzēts, ka, lai ņemtu vērā dažādus aizsardzības līmeņus būvdarbos valsts, reģiona vai vietējā līmenī, skaidrojošajos dokumentos nepieciešams ieviest dalījumu klasēs, kas atbilstu izstrādājumu tehniskajiem rādītājiem attiecībā uz katru pamatprasību. Šie dokumenti ir publicēti kā “Komisijas paziņojums par Direktīvas 89/106/EEK skaidrojošajiem dokumentiem (2).”
            
         
               (2)
            
            
               Attiecībā uz drošības pamatprasībām ugunsgrēka gadījumā skaidrojošajā dokumentā Nr. 2 ir uzskaitīti vairāki savstarpēji saistīti pasākumi, kas kopā definē dalībvalstīs dažādi izstrādājamo ugunsdrošības stratēģiju.
            
         
               (3)
            
            
               Viens no šādiem skaidrojošajā dokumentā Nr. 2 norādītajiem pasākumiem ir uguns un dūmu rašanās un izplatīšanās ierobežošana noteiktā platībā, ierobežojot būvizstrādājumu potenciālu veicināt ugunsgrēka tālāku izplatīšanos.
            
         
               (4)
            
            
               Šīs ierobežošanas līmeni var izteikt tikai ar izstrādājumu dažāda līmeņa degamību to galīgajā pielietojumā.
            
         
               (5)
            
            
               Panākot saskaņotu risinājumu, iedalījums klasēs tika noteikts Komisijas 2001. gada 21. augusta Lēmumā 2001/671/EK, ar ko izpilda Padomes Direktīvu 89/106/EEK attiecībā uz jumtu un jumtu segumu ārējās ugunsizturības klasifikāciju (3).
            
         
               (6)
            
            
               Atsevišķiem būvizstrādājumiem ir nepieciešams izmantot Lēmumā 2001/671/EK noteikto klasifikāciju.
            
         
               (7)
            
            
               Dažu jumtu un jumtu segumu ārējās ugunsizturības raksturlielumi saskaņā ar Lēmumā 2001/671/EK paredzēto klasifikāciju ir vispāratzīti un pietiekami labi zināmi ugunsdrošību reglamentējošām iestādēm dalībvalstīs, tādējādi to atbilstība šiem konkrētajiem raksturlielumiem nav jātestē.
            
         
               (8)
            
            
               Šajā lēmumā paredzētie pasākumi ir saskaņā ar Būvniecības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Būvizstrādājumi, kas atbilst visām ārējās ugunsizturības raksturlieluma prasībām un kas nav papildus jātestē, norādīti pielikumā.
   2. pants
   Konkrētās klases, kas jāpiemēro dažādiem būvizstrādājumiem saskaņā ar ārējās ugunsizturības klasifikāciju, kura pieņemta Lēmumā 2001/671/EK, ir norādītas šā lēmuma pielikumā.
   3. pants
   Ja vajadzīgs, izstrādājumus aplūko saistībā ar to galīgo pielietojumu.
   4. pants
   Šis lēmums ir adresēts dalībvalstīm.
   
      Briselē, 2006. gada 4. septembrī
      
         
            Komisijas vārdā —
         
            priekšsēdētāja vietnieks
         
         Günter VERHEUGEN
      
   
   
      (1)  OV L 40, 11.2.1989., 12. lpp. Direktīvā jaunākie grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).
   
      (2)  OV C 62, 28.2.1994., 1. lpp.
   
      (3)  OV L 235, 4.9.2001., 20. lpp.
   
      PIELIKUMS
      Šā pielikuma tabulā ir uzskaitīti būvizstrādājumi, kas atbilst visām ārējās ugunsizturības raksturlieluma prasībām un kas nav papildus jātestē.
      Tabula
      DAUDZSLĀŅU METĀLA APŠUVUMA SENDVIČTIPA JUMTU PANEĻU ĀRĒJĀS UGUNSIZTURĪBAS KLASES
      
                  Izstrādājums (1)
                  
               
               
                  Sīkāka informācija par izstrādājumu
               
               
                  Pildījuma materiāls ar minimālo blīvumu
               
               
                  Klase (2)
                  
               
            
                  Tērauda, nerūsošā tērauda vai alumīnija apšuvuma sendvičtipa jumtu paneļi
               
               
                  Atbilstoši EN 14509 (1)
                  
               
               
                  poliuretāns (PUR) 35 kg/m3,
                  vai
               
               
                  BROOF (t1)
               
            
                  minerālvate (MW) (lameles) 80 kg/m3,
                  vai
               
               
                  BROOF (t2)
               
            
                  minerālvate (MW) (pilnā platumā) 110 kg/m3
                  
               
               
                  BROOF (t3)
               
            
            
         (1)  Paneļi ar profilētu ārējo metāla apšuvumu:
      
                  —
               
               
                  tērauda un nerūsošā tērauda apšuvuma minimālais biezums 0,4 mm;
               
            
                  —
               
               
                  alumīnija apšuvuma minimālais biezums 0,9 mm;
               
            
                  —
               
               
                  katrā gareniskā savienojumā starp diviem paneļiem pārlaidums ar ārējo metāla apšuvumu, kas sniedzas pāri augšdaļai un vismaz 15 mm uz leju augšdaļas pretējā pusē, vai metāla pārsegs, kas pilnībā noslēdz savienojuma augšdaļu, vai reljefa vertikāla metāla šuve savienojuma garumā;
               
            
                  —
               
               
                  katrā šķērssavienojumā starp diviem paneļiem pārlaidums ar ārējo metāla apšuvumu vismaz 75 mm;
               
            
                  —
               
               
                  pārklājums pret laika apstākļu ietekmi ir no šķidrā veidā lietojamas PVH krāsas ar maksimālo nominālo sausas krāsas kārtas biezumu 0,200 mm, ar PCS ne vairāk kā 8,0 MJ/m2 un maksimālo bezūdens masu 300 g/m2;
                  vai jebkura plāna krāsas kārtiņa ar mazākiem rādītājiem, nekā minēts iepriekš;
               
            
                  —
               
               
                  minimālā degamības klasifikācijas klase D-s3, d0 bez malu aizsardzības atbilstoši EN 13501-1;
               
            
         (2)  Klase atbilstoši Lēmuma 2001/671/EK pielikuma tabulai.
      Izmantotie saīsinājumi: PUR – poliuretāns; MW – minerālvate; PVC – polivinilhlorīds; PCS – bruto siltumietilpība.